Det oplyser P4 Nordjylland. Værftet Wärtsilä pumpede forurenet vand ud i drikkevandssystemet til stor skade for byens fiskevirksomheder, der måtte kassere noget af deres produktion og sende folk hjem. Kommunen blev siden anklaget for først at have advaret virksomhederne fem timer efter uheldet. En gennemgang af forløbet viser nu, at kritikken af kommunen er grundløs, mener borgmester Arne Boelt (Soc.dem.). - Det er med 100 procent tilbagevist, siger borgmesteren til P4 Nordjylland. En gennemgang af forløbet frikender Hjørring kommunes miljø- og beredskabsafdeling. - For da vi får meldingerne, reagerer vi prompte og med det samme. De log (tidsangivelser, red), hvor vi modtager meldingen og hvornår vi reagerer, viser at vi under ingen omstændigheder kunne reagere hurtigere. Vi skal jo først have et opkald for at kunne rykke ud, sådan er det jo, siger borgmesteren til radioen. Han mener, at et eventuelt erstatningskrav må rettes mod værftet, mod Hirtshals Havn eller Hjørring Vandselskab.

Referat:
Hjørring Kommune frikender sig selv i sagen om forureningen af drikkevandet i Hirtshals.